
A N U N Ţ

Având în vedere prevederile Legii nr. 95/2006 privind reforma în domeniul sănătăţii, cu modificările şi completările ulterioare  şi ale Ordinului M.S.  nr. 284/2007, privind aprobarea Metodologiei-cadru de organizare şi desfășurare a concursurilor/examenelor pentru ocuparea funcțiilor specifice comitetului director din spitalele publice, cu modificările şi completările ulterioare O.M.S nr.954/2017 managerul Spitalului Orăşenesc Ineu cu sediul în Ineu, str Republicii, nr 2, județul Arad, organizează concurs în data de 28.10.2026 pentru ocuparea funcției specifice Comitetului Director al unităţii, post vacant pe perioadă determinată de:

Director Medical

I. Documentele solicitate candidaţilor pentru întocmirea dosarului de concurs
1) Dosarul de înscriere la concurs trebuie să conţină următoarele documente:

    a) cererea de înscriere;

    b) copie de pe actul de identitate;

    c) copie de pe diploma de licenţă sau de absolvire, după caz;

    d) copie de pe certificatul de medic specialist sau de medic primar;

    e) curriculum vitae;

    f) adeverinţa care atestă vechimea în gradul profesional sau în specialitatea studiilor, după caz;

    g) cazierul judiciar;

    h) declaraţia pe propria răspundere că nu a desfăşurat activităţi de poliţie politică, aşa cum este definită prin lege;

    i) adeverinţă medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;

    j) proiectul de specialitate;

Dosarul de înscriere se depune la secretarul comisiei de concurs cu cel puţin 5 zile lucrătoare înainte de data susţinerii concursului.

Copiile de pe actele prevăzute mai sus se prezintă însoţite de documentele originale, care se certifică pentru conformitate cu originalul de către secretarul comisiei de concurs.

Candidaţii al căror dosar de înscriere a fost respins pot depune contestaţie în cel mult 24 de ore de la data comunicării rezultatului verificării. Contestaţia se soluţionează în termen de 24 de ore de la data depunerii de către comisia de soluţionare a contestaţiilor.

2) Locul de depunere a dosarului de concurs:

Spitalul Orăşenesc  Ineu - Serv. RUONS , Str.Republicii, Nr. 2,  Judeţ Arad
II. Condiţiile de participare la concurs

La concurs/examen se pot înscrie candidaţii care îndeplinesc, cumulativ, criteriile generale şi specifice.

(1) Criteriile generale sunt următoarele:

    a) au domiciliul stabil în România;

    b) nu au fost condamnaţi definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care i-ar face incompatibili cu exercitarea funcţiei, cu excepţia situaţiei în care a intervenit reabilitarea;

    c) au o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    d) nu au vârsta de pensionare, conform prevederilor legale în vigoare.

  (2)  Criteriile specifice sunt următoarele:

· sunt absolvenţi de învăţământ universitar de lungă durată, cu diplomă de licenţă sau echivalentă în domeniul medicină, specializarea medicină;

· sunt confirmaţi medic specialist sau medic primar;

· au minimum 5 ani vechime în specialitate;

III.  Tipul probelor de concurs

(1) Concursul/Examenul cuprinde următoarele probe de evaluare:

    a) test-grilă/lucrare scrisă de verificare a cunoştinţelor din legislaţia specifică postului;

    b) susţinerea proiectului de specialitate pe o temă din domeniul de activitate al postului;

    c) interviul de selecţie.

    Probele de evaluare se notează cu note de la 1 la 10.

    Testul-grilă/Lucrarea scrisă de verificare a cunoştinţelor se desfăşoară pe durata a cel mult 3 ore.

    Testul-grilă/Subiectele pentru lucrarea scrisă se elaborează de către comisia de concurs, pe baza bibliografiei pentru concurs, în ziua probei.

    Persoanele care au participat la elaborarea testului-grilă/subiectelor pentru lucrarea scrisă nu părăsesc încăperea până la începerea probei.

    Candidaţii îşi aleg tema pentru proiectul de specialitate din cele stabilite de comisia de concurs, prin publicaţia de concurs, şi îl depun odată cu înscrierea la concurs.

    Proiectul de specialitate trebuie să fie realizat individual de către candidat, să rezolve problemele solicitate într-un volum de maximum 8 - 10 pagini tehnoredactate pe calculator cu fonturi de 14 şi trebuie să fie depus la înscriere.

    Evaluarea şi susţinerea proiectului de specialitate se fac în plenul comisiei de concurs/examen.

    În urma susţinerii orale a proiectului de specialitate, evaluării conţinutului şi a răspunsurilor date la întrebările comisiei de concurs, fiecare membru al comisiei acordă câte o notă. Nota finală, cu două zecimale, este media notelor acordate de fiecare membru al comisiei de concurs.

    Interviul de selecţie are scopul de a permite membrilor comisiei de concurs/examen să constate, analizând şi rezultatele obţinute la testul-grilă/lucrarea scrisă de verificare a cunoştinţelor şi proiectul de specialitate, dacă respectivul candidat îşi va putea îndeplini obligaţiile în noua funcţie şi dacă este cel mai potrivit pentru acest post din punctul de vedere al experienţei profesionale, aptitudinilor de comunicare, aptitudinilor şi cunoştinţelor manageriale şi ambiţiilor profesionale.

    Interviul de selecţie se desfăşoară în plenul comisiei de concurs/examen.

    Nu se adresează candidatului întrebări referitoare la opiniile sale politice, la activitatea sindicală, religie, etnie, sex, starea materială şi la originea socială.

    Întrebările şi răspunsurile se consemnează în scris prin grija secretarului comisiei de concurs şi sunt semnate de către membrii comisiei şi de candidat.

    Pentru a fi declaraţi admişi, candidaţii trebuie să obţină în cadrul concursului/examenului media finală cel puţin 7,00, iar la fiecare probă minimum nota 6,00. Media finală a fiecărui candidat se calculează cu două zecimale, ca medie aritmetică a notelor obţinute la probele de evaluare.

    Pe baza mediilor finale, comisia de concurs stabileşte, în ordinea descrescătoare a mediilor, candidatul admis la concurs. La medii finale egale, departajarea candidaţilor se face pe baza mediei obţinute la testul-grilă/lucrarea scrisă de verificare a cunoştinţelor, iar la menţinerea egalităţii, pe baza notei obţinute la interviul de selecţie.

    Candidaţii au dreptul să conteste rezultatul final al concursului/examenului, cu excepţia interviului de selecţie, în termen de 24 de ore de la data afişării. Contestaţia se soluţionează de comisia de soluţionare a contestaţiilor în termen de 24 de ore de la data depunerii la secretarul comisiei de concurs/examen.

    Candidaţii declaraţi admişi în urma concursului/examenului sunt numiţi pe posturile pentru care au concurat prin act administrativ al managerului spitalului şi încheie cu acesta contract de administrare, în conformitate cu prevederile actelor normative.

(2) Locul, data şi ora desfăşurării probelor de concurs:

a) test-grilă/lucrare scrisă de verificare a cunoştinţelor din legislaţia specifică postului – sediul unităţii Spitalului Orasenesc Ineu in data de 28.10.2026 ora 9:00.
b) susţinerea proiectului de specialitate pe o temă din domeniul de activitate al postului la sediul unităţii Spitalului Orasenesc Ineu in data de 28.10.2026 ora 12:30.
c) interviul de selecţie la sediul unităţii Spitalului Orasenesc Ineu in data de 28.10.2026 ora 13:30.  
Manager,


Ing. Ec. Mang Monica
ANEXA 1

                                               SPITALUL ORASENESC INEU

Tematica și bibliografia pentru concursul organizat în vederea ocupării funcției de director medical
din cadrul Spitalului Orășenesc Ineu
 Legea nr. 95 /2006 privind reforma în domeniul sănătății, cu modificările și completările ulterioare- Spitalele;

H.G. nr. 696/2021 pentru aprobarea pachetelor de servicii și a Contractului-cadru care reglementează condițiile acodării asistenței medicale, a medicamentelor și a dispozitivelor medicale în cadrul sistemului de asigurări de sănătate pentru anii-2021-2022, modificată și completată prin Hotărârea Guvernului nr. 1556/2022; Hotărârea Guvernului nr. 1540/2022; Hotărârea Guvernului nr. 1270/2022; Hotărârea Guvernului nr. 1057/2022; Hotărârea Guvernului nr. 897/2022; Hotărârea Guvernului nr. 801/2022; Hotărârea Guvernului nr. 422/2022; Hotărârea Guvernului nr. 80/2022; Hotărârea Guvernului nr. 1289/2021;HOTĂRÂRE nr. 521 din 26 mai 2023
pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate
Ordinul Ministerului Sănătății nr. 914/2006  pentru aprobarea normelor privind condițiile pe care trebuie să le îndeplinească un spital în vederea obținerii autorizației sanitare de funcționare, modificat și completat prin Ordinul ministrului sănătăţii publice nr. 1144/2006, Ordinul ministrului sănătăţii nr. 1030/2009, Ordinul ministrului sănătăţii nr. 1096/2016, Ordinul ministrului sănătăţii nr. 1461/2017;

Ordinul Ministerului Sănătății nr. 1101/2016  privind aprobarea Normelor de supraveghere, prevenire și limitare a infecțiilor asociate asistentei medicale în unitățile sanitare

	
	
	


Ordin al Ministrului Sănătății nr. 921/2006  pentru stabilirea atribuțiilor comitetului director din cadrul spitalului public;

Ordin al Ministrului Sănătății nr. 1782/2006 privind înregistrarea și raportarea statistică a pacienților care primesc servicii medicale în regim de spitalizare continuă și spitalizare de zi, cu modificările și completările ulterioare;

Legea nr. 46/2003 Lege drepturilor pacientului, cu modificările și completările ulterioare;

Legea nr. 53/2003- Codul Muncii, cu modificările și completările ulterioare;

Ordinul MS nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, modificat și completat prin Ordinul ORDINULUI nr. 870 din 1 iulie 2004, publicat în Monitorul Oficial nr. 671 din 26 iulie 2004, la data de 01 Octombrie 2026 este realizată prin includerea modificărilor şi completărilor aduse de: ORDINUL nr. 1.498 din 15 noiembrie 2004; ORDINUL nr. 655 din 20 iunie 2005; ORDINUL nr. 748 din 2 mai 2007; ORDINUL nr. 556 din 4 mai 2009; ORDINUL nr. 1.768 din 28 decembrie 2011; ORDINUL nr. 1.067 din 23 octombrie 2012; ORDINUL nr. 1.375 din 6 decembrie 2016; ORDINUL nr. 593 din 25 mai 2017; ORDINUL nr. 1.077 din 21 aprilie 2026.
Ordinul MS nr. 1226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale;

Ordinul nr.863/2004 pentru aprobarea atribuțiilor și competențelor consiliului

medical al spitalelor;
Ordinul MS nr.446/2017 privind aprobarea Standardelor, Procedurii şi metodologiei de

evaluare şi acreditare a spitalelor
ORDIN nr. 139 din 22 septembrie 2026 privind aprobarea Ediţiei a III-a a Standardelor ANMCS pentru acreditarea unităţilor sanitare în ciclul al III-lea de acreditare şi a Metodologiei de evaluare, reevaluare, acreditare, reacreditare a unităţilor sanitare şi de monitorizare a procesului de implementare a sistemului de management al calităţii serviciilor de sănătate şi siguranţei pacientulu
ANEXA 2

TEME-CADRU PENTRU PROIECTUL/LUCRAREA DE SPECIALITATE

-DIRECTOR MEDICAL-

1. Îmbunătăţirea structurii şi organizării spitalului:

a) Evaluarea relaţiei dintre structurile spitalului şi serviciile furnizate

b) Dezvoltarea platoului tehnic pentru intervenţii, diagnostice şi terapeutice

c) Propuneri de îmbunătăţire a structurii şi organizării spitalului

2. Evaluarea și îmbunătățirea serviciilor de sănătate furnizate de spital:

a) Analiza activităţii clinice a spitalului, pe tipuri de servicii furnizate

b) Îmbunătăţirea capacităţii de răspuns a spitalului la nevoile bolnavilor

c) Propuneri de îmbunătăţire a performanţei spitalului pe baza analizei activităţii clinice

3. Evaluarea spitalului din punct de vedere a calităţii:

a) Calitatea serviciilor

b) Calitatea datelor raportate

c) Calitatea personalului

d) Satisfacţia pacienţilor

4. Controlul infecţiilor asociate asistenței medicale în spital:

a) Analiza circuitelor funcţionale

b) Identificarea factorilor de risc

c) Măsuri de prevenire a IAAM

5. Implementarea protocoalelor de practică medicală în spital:

a) Analiza structurii pe secţii (clinice, paraclinice, administrative, etc.)

b) Analiza costurilor pe secţii şi reducerea acestora prin implementarea protocoalelor de

practică medicală

c) Îmbunătăţirea capacităţii de răspuns a spitalului la nevoile bolnavilor

d) Metode de aplicare a protocoalelor de practică medicală

6. Managementul clinic al nivelului unui spital:

a) Aplicare a protocoalelor de practică medicală

b) Criteriile de internare şi modalităţi de monitorizare

c) Propuneri de îmbunătăţire a performanţei spitalului pe baza analizei activităţii clinice
ANEXA 3

STRUCTURA PROIECTULUI DE SPECIALITATE

1.Descrierea situației actuale a spitalului

2.Analiza SWOT a spitalului(puncte tari, puncte slabe, oportunități, amenințări)

3.Identificarea problemelor critice

4.Selecționarea unei probleme/unor probleme prioritare, cu motivarea alegerii făcute

5.Dezvoltarea proiectului de management pentru problema prioritară identificată/problemele prioritare identificate

a) Scop

b) Obiective-indicatori

c) Activități


-definire


-încadrare în timp-grafic Gantt


-resurse necesare: umane, materiale, financiare


-responsabilități

d) Rezultate așteptate

e) Indicatori-evaluare, monitorizare

f) Cunoașterea legislației relevante.

Manager,


Ing. Ec. Mang Monica

